2013.gada 17.septembrī Noteikumi Nr. 857

Rīgā (prot. Nr. 49 40.§)

**Latvijas Nacionālā arhīva publisko maksas pakalpojumu cenrādis**

Izdoti saskaņā ar

Likuma par budžetu un finanšu vadību

5.panta devīto daļu

1. Noteikumi nosaka Latvijas Nacionālā arhīva (turpmāk – arhīvs) sniegto publisko maksas pakalpojumu cenrādi.

2. Arhīvs sniedz publiskos maksas pakalpojumus saskaņā ar cenrādi ([pielikums](http://likumi.lv/doc.php?id=252753#piel0)).

3. Ja pasūtītājs vēlas saņemt arhīva izziņu īsākā termiņā nekā 30 dienas, maksai par pakalpojumu piemēro šādus koeficientus:

3.1. koeficientu 2, ja pakalpojumu sniedz 15 dienu laikā;

3.2. koeficientu 3, ja pakalpojumu sniedz 10 dienu laikā;

3.3. koeficientu 4, ja pakalpojumu sniedz piecu dienu laikā.

4. Arhīvs maksu par publiskajiem maksas pakalpojumiem iekasē:

4.1. skaidrā naudā arhīva struktūrvienību kasēs;

4.2. ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](http://likumi.lv/doc.php?id=206634) izpratnē;

4.3. izmantojot tiešsaistes maksājumu pakalpojumu, ja arhīvs vai starpinstitūcija to tehniski nodrošina;

4.4. arhīvā ar *VISA*, *VISA Electron*, *MasterCard, Maestro* vai *American Express* maksājumu karti maksājumu karšu pieņemšanas terminālī vai citā alternatīvā sistēmā, ja arhīvs vai starpniekinstitūcija to tehniski nodrošina.

5. Atzīt par spēku zaudējušiem Ministru kabineta 2012.gada 13.novembra noteikumus Nr.763 "Noteikumi par Latvijas Nacionālā arhīva sniegto publisko maksas pakalpojumu cenrādi" (Latvijas Vēstnesis, 2012, 181.nr.).

6. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2012.gada 13.novembra noteikumus Nr.763 "Noteikumi par Latvijas Nacionālā arhīva sniegto publisko maksas pakalpojumu cenrādi".

7. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Kultūras ministra

pienākumu izpildītājs,

tieslietu ministrs Jānis Bordāns